SARL-NUUS - SONDAG 28 NOVEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

DIE SARL GAAN DIE KONSEPBANDPLAN TER TAFEL LÊ 
HET AMATEURRADIO VERNUWING NODIG? 
NOMINASIES VIR SARL-TOEKENNINGS INGEWAG 
MOBIELE TV KOM NA SUID-AFRIKA 


U luister na ZSGSRL. Bly ingeskakel vir meer besonderhede en ander belangrike 
en interessante nuusitems 


DIE SARL GAAN DIE KONSEPBANDPLAN TER TAFEL LÊ 


In opvolging van die bespreking met OKOSA by die kwartaallikse skakelver- 
gadering is daar ooreengekom dat die SARL bandplan ter tafel sal lê tydens 
openbare verhoor. Dit sal die probleem ondervang wat mag ontstaan wanneer 
die ou regulasies herroep word, en dat daar dan geen bandplan bestaan nie 
totdat die nuwe regulasies in die staatskoerant gepubliseer word. 


Die SARL het konsepbandplan saamgestel in terme van die tabel van frekwen- 
sietoekennings wat vroeër vanjaar in die Staatskoerant gepubliseer is. Dit is nie 
moontlik om hiervan af te wyk nie. Byvoorbeeld: die uitbreiding van die 160 
m-band is heeltemal ander saak en sou eers met toestemming van OKOSA 
aangebied word as verandering aan die tabel van frekwensietoekennings, wat 
dan deur die Minister van Kommunikasie goedgekeur moes word. Eers nadat 
die tabel van frekwensietoekennings verander is kan die amateurradiobandplan 
dan verander word om die uitbreiding toe te laat. 


Verhoging van kraguitset is ander tameletjie en sal nie noodwendig die goed- 
keuring van die wyer lidmaatskap geniet nie. Daar is voorgestel dat lede wat 
glo dat verhoging in die kraguitset op sekere, of alle bande nodig is, aangeraai 
word om besprekingsdokument op te stel waarin uiteengesit word wat verlang 
word, asook `n motivering, vir bespreking by die SARL se AJV. So dokument 
benodig voorsteller en sekondant en moet voorgelê word vir toevoeging tot 
die AJV-agenda, voor 31 Januarie 2011. 


Die konsepbandplan kan afgelaai word vanaf www.sarl.org.za, klik op ARMI 
en volg die skakels. Kommentaar word ingewag en moet gestuur word aan 
armi@sarl.org.za voor middernag vannag. Die finale dokument sal op Dinsdag 
30 November gepubliseer word en op 1 Desember aan OKOSA voorgelê word. 


HET AMATEURRADIO VERNUWING NODIG? 


Innovasie is veelbesproke onderwerp op beide akademiese as industriële vlak. 
Die vraag wat nou gevra word is of as almal om ons op innovasie konsentreer, 
moet radioamateurs nie dieselfde doen nie? Die vraag is Het ons innovasie in 
A mateurradio nodig? “. Sluit op Sondag 5 Desember om 19:30 op Integnet by 
ons aan wanneer ons die vraag van innovasie in Amateurradio gaan debatteer. 


NOMINASIES VIR SARL-TOEKENNINGS INGEWAG 


Lede en klubs word genooi om nominasies aan die Raad van die SARL in te 
dien vir die volgende SARL-toekennings: 


Lewenslange erelidmaatskap dit is die SARL se hoogste toekenning. 


Willie Wilson goue wapen. Vir die amateur wat uitsonderlike en verdienstelike 
diens aan die Liga verleen het. 


Jack 'Twine-toekenning 'Ter erkenning van kwaliteite soos onselfsugtigheid, 
goeie radiobedryfsprosedures en `n egte belangstelling in amateurradio. Hierdie 
besondere toekenning word gegee aan amateurs, volgens die mening van hul 
mede-amateurs en die Raad, wat oor die kwaliteite besit wat in amateurradio 
nagestreef behoort te word. 


Arthur Hemsley-2 metertoekenning Aan `n radioamateur vir sy/haar individuele 
uitsendings op die 2 meter-frekwensie. Dié toekenning geld vir buitengewone 
prestasie op AMA- of andermodusse, soos troposferiese voortplanting. Die geld 
nie vir die langste afstand bereik nie, maar vir volgehoue deursettingsvermoë 
om iets besonders op 2 meter te bereik. 


Barney Joel Trofee Vir enige lid van die SARL vir die beste prestasie op HF 
deur 'n mobiele stasie. Dié toekenning kan aan 'n individu toegeken tydens `n 
tydren of ander openbare kommunikasiegeleentheid, ensovoorts. 


Tcom-toekenning vir uitnemendheid Vir `n amateur wat deur sy/haar aktiwiteite 
internasionale erkenning vir amateurradio in Suid-Afrika besorg het deur lan- 
gafstand BHF-/UHF-langafstandwerking, of deur diens aan die Republiek van 
Suid-Afrika op die veld van wetenskaplike navorsing in Amateurradiospektrum, 
of deur die bevordering van amateurradio internasionaal, of van tyd tot tyd deur 
die Raad bepaal. 


Joseph White-skild Vir enige lid van die SARL vir buitengewone prestasies In 
die 432 MHZz-band deur die afgelope jaar. Dit word nie toegeken vir die langste 
afstand behaal nie, maar vir beste algehele prestasie. 


Bert Buckley 6-metertrofee Vir `n amateur vir sy/haar individuele prestasies in 
die 6-meterband. Hierdie trofee geld nie vir die langste afstand bereik nie, maar 


vir uitmuntende prestasies op die 6-meterband. 


Klubs en individue stuur asb. u nominasies so gou moontlik aan secre- 
tary@sarl.org.za. 


MOBIELE TV KOM NA SUID-AFRIKA. 


Mobiele TV het in Suid-Afrika aangeland met die bekendstelling van `n uit- 
saainetwerk deur Multichoice, wat die hoof sentra in Suid-Afrika sal dek. Die 
volle digitale TV-netwerk is gemik op selfoon- en notaboek-gebruikers. Aantal 
selfone op die mark is alreeds opgestel om die nuwe 'TV-diens te ontvang wat 
uiteindelik 15 kanale sal ondersteun. Tans is daar 7 kanale by DSTV en 2 by 
E-TV. 


Die strelsel gebruik etlike hoogliggende plekke in elke gebied wat enkel frek- 
wensietransmissiestelsel genoem word. Alhoewel gekompliseerde sinkronisasi- 
estelsel komplementeer elke posisie die ander. Dit beteken dat u miskien sein 
van verskeie posisies ontvang maar nie soos met analoogstelsels die seine mekaar 
steur nie maar ondersteunend werk om die beste ontvangs te verseker. “Don- 
gle” wat Drifta genoem word is beskikbaar wat die sein, wat op notaboek of 
nie-mobiele TV-selfoon ontvang moet word, toelaat deur die wifi sender in die 
dongle ingebou. 


RADIO ZS OP DIE WEB 


Die September/Oktober-uitgawe van Radio 7S is vir aflaai op die web beskik- 
baar. Aantal produksievertragings is ondervind wat verdere vertragings veroor- 
saak het. Dit behoort binnekort in die pos te wees. 


In dié uitgawe is interessante reeks artikels soos “Emkele Eksperimente met 

741”, Die maak van (@SL-kaart deur die gebruik van MS Power-Point, wat 
beteken die term “ham spirit” regtig? Moxon-Yagi balkantenna vir 20 en 15 
m, Amateurradiosatelliet gaan in ruimte gedruk word en Universele PC/Radio 
tussenvlak vir digitale bedryf. Laai u kopie nou af. Indien u nie lid is nie 
en toetskopie wil hê, stuur e-pos aan armi@sarl.org.za met Radio 7S in die 
onderwerplyn. 


Die November/Desember uitgawe sal gou gereed wees vir die drukker met 
afleweringsdatum teenmiddel-Desember. 


KOMPETISIENUUS 
RESULTATE VAN DIE 2DE SARL-RADARKOMPETISIE 


73 Roepseine is gedurende die kompetisie aangeteken. Bandtoestande vir lan- 
gafstandkommunikasie was nie goed nie. Uit die logs wat ontvang is blyk dit 
die meeste aktiwiteit het op op 40 m plaasgevind, met paar LEO FM-satelliet- 
kontakte en een PSK-kontak op 20 m. al die ZS-afdelings was aktief. Die reën 
en ander omstandighede het dit moeilik gemaak om vir die hele 6 ure aktief te 
wees. Die donkerte het, in teenstelling met die winterkompetisie, eers teen die 
einde ingetree. 


Slegs 6 logs is ingestuur en die resultate is as volg: 


X1: Alle tuisstasies met gebruik van normale antennas en huiskrag: Theunis, 
ZS2EC, (@RP) 25 punte. 


X2: Alle tuisstasies wat nie van normale antennas en huiskrag gebruik gemaak 
het nie: Geen inskrywings nie. 


X3 : Draagbare werking d.w.s.: Weg van normale tuisstasie en sonder gebruik 
van huiskrag. Dit sluit alle mobiele stasies in. Christo, ZR6LJK, (@RP) 75 
punte; Derek, ZS2J, (@RP) 66 punte. 


X4: Ware RaDAR-draagbare bedryf wat nie van bestaande antennas of huiskrag 
gebruik gemaak het nie. Geen inskrywings. 


X5: Ware RADAR, draagbare bedryf soos bo met gebruik van ORP. Uitsetkrag 
beperk tot 5 Watt PEP. Stephen, ZS6SKY, (@RP) 125 punte; Eddie, ZS6GBNE, 
(@RP) 100 punte; Pierre, ZS6BB, (@RP) 75 punte. 


Christo, ZR6LJIK, het digitale modusse gebruik terwyl Eddie, ZS6GBNE, en 
Stephen, ZS6SKY d.m.v. Satelliet kontak gemaak het, wat vir elkeen 5 bonus- 
punte vir hul eerste kontak besorg het. 


Dit wil voorkom asof daar baie is wat die soort dinamiese kompetisie geniet, meer 
vir die plesier as vir die kompeterende aspek. Die manier van puntetoekenning 
is bygewerk vir toekomstige kompetisies en is in die “Blouboek” opgeneem. 


HEF VOORTPLANTINGSVERSLAG 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 127 bly onaktief. `n Klein, nuwe sonvlek het sy verskyning gemaak 
en behoort binnekort Nr 1 128 gedoop te word. Die voorspelde effektiewe son- 
vlektelling vir die week gaan minder as 20 wees. 


15 m is die beste keuse vir DX gevolg deur 20-m. Smiddae en tot na die son gesak 
het gaan die toestande na Indië goed wees. Smiddae gaan toestande eers op 15 
m en dan later op 20 m na Europa toe bruikbaar wees. Kontakte met Australië 
is met sonsondergang op 20 m moontlik. Kontakte met die VSA is op 15 m 
gedurende die laat middag en vroeë aand moontlik. 15 m-openinge na Brasilië 
en Suid-Amerika is smiddae moontlik. Met die goeie 15 en 20 m-openinge gaan 
17 m vol verrassings wees. 


30 m kan vir die digitale en gelykgolf-entoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 


Vroegoggend en laatmiddag is 80 m die beste keuse, veral oor die korter afstande. 
Saans is 80 m die beste keuse. 


Besoek gerus www.spaceweather.co.za vir meer inligting. 


DAGBOEK VAN GEBEURE 


Vandag 28 November - JD-net begin om 15:00 SAT in Pretoria op 145,750 
MHZ; 5 Desember lIntegnet om 19:30 Debat oor innovasie in amateurradio; 
20 Januarie 2011 - Sluitingsdatum vir indiening van beursaansoeke vir Mei 2011 
RAE, besoek www.amateurradio.org.za vir aansoekvorms; 30 Januarie 2011 - 
Sluitingsdatum van Fase 1 van die konstruksiekompetisie. 


SARL-nuus nooi klubs en individue uit om interessante nuusbrokkies van belang 
vir radioamateurs en kortgolfluisteraars in te stuur. Stuur dit - indien moontlik 
- in beide Afrikaans en Engels - na www.sarl.org.za/newsinbox.asp, nie later as 
die Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MH in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n potgooi- 
uitsending (“podcast”) waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur Gustav, ZSGBWN, saamgestel is. Die 
bulletinredakteur was Jannie, ZR6OPHD. 


Dankie dat u saamgeluister het, 73. /EX 


